## FEBRUÁR 23.

A szentek között élő Tarásziosz konstantinápolyi érsek atyánk emléke.

## ELŐSZENTELTEK LITURGIÁJA

## III. Szerda

*4. hang*

ATYÁM VAGYONÁT tékozló**an** elszórván, \* magá**nyos**sá lettem, \* és gonosz emberek vidé**kén** laktam, \* esztelenségemben olyan lettem, mint az értelmet**len** jószág, \* minden isteni kegye**lem**től megfosztva. \* Ezért irgalmas és könyörületes Atyámhoz megtérve **ki**áltok: \* Vétkeztem, **Is**tenem, \*’ de bűnbánatomban fogadj el **és** könyörülj rajtam! *(2x)*

LÉLEKKEL RENDELKEZŐ áldozati szent **a**dományok, \* értelemmel felruházott égő**ál**dozatok, \* Urunk vér**ta**núi, \* Istennek tökéletes illatáldo**za**tai! \* Istent ismerő és Isten előtt is isme**re**tes bárányok, \* akiknek aklába farkasok be nem **jut**hattak, \* jó Pásztorotokat **kér**jétek, \* hogy veletek együtt minket **is** vezessen el \*’ a meg**nyug**vás vizeihez!

*6. hang. Minta: Minden reményüket….*

KIK A SZELLEMI NAP sugarait **kap**tátok, \* szent apostolok, Isten **szem**tanúi, \* kérjetek megvilágosítást a mi lelkünkre is, \* hogy a szenvedélyek ködös homályából meg**sza**baduljunk! \* Imáitok által esdjé**tek** ki számunkra, \* hogy az üdvösség napját mi is megláthassuk, \* miután böjttel és imával megtisztítot**tuk** lelkünket, \* melyet a gonosz **meg**sebesített, \* s így a hit által üdvözülve mindig ünnepelhessünk titeket \* mert bölcs igehirde**tés**tek által \*’ hozzájárultatok a vi**lág** üdvösségéhez.

TÉKOZLÓKÉNT A GONOSZSÁG VIDÉKÉRE **köl**töztem, \* s mindenemet gono**szul** elszórtam, \* melyet te adtál nekem, irgalmas Atyám, \* s most a jótettek hiányá**tól** sorvadok, \* mivel az isteni kegyelem**ből** kivetkőzve, \* engedetlenségem szégyenébe öltözködtem. \* Ezért így kiáltok hoz**zád**: Vétkeztem! \* Ismerem azon**ban** jóságodat. \* Könyörületes Krisztusom, \* fogadj be engem szol**gá**id közé, \*’ a téged szerető aposto**lok** imái által!

***6. hang.***

ÜDVÖZÍTŐNK A**POS**TOLAI, \* a föld világítói, jótevői és **meg**mentői, \* kik Isten dicsősé**gét** hirdettétek, \* mint a csodák csillagaitól tündök**lő** egek, \* kiket csodás gyógyítások é**ke**sítenek, \* buzgón esedezzetek é**ret**tünk az Úrhoz, \* hogy tiszta illatként fogadja el i**má**inkat, \* és méltasson **min**ket arra, \* hogy életadó keresztjét csó**kol**va szemléljük, \* és leborulva előtte félelemmel é**ne**keljük: \* Add meg nekünk is, **Üd**vözítő \*’ a te irgalmadat, mint emberszerető!

1. hang. Minta: A mennyei rendeknek...

Az életért kész voltál a halálra, \* s azt parancsoltad, hogy Krisztusnak és az összes szenteknek ikonját tisztelni kell, \* aztán az eretnekek száját, \* akik sok igazságtalanságot beszéltek Isten ellen, \* a Zsoltáros szava szerint betömted, végtelenül boldog!

A fösvénység szellemét levetetted, \* mennyei kincset szereztél, istenszerető szentéletű, \* azért földi maradványaid sírja \* Isten jóságából gyógyulást ad a hozzá járulóknak, dicséretreméltó!

Az Úr parancsolataiban szorgoskodtál, \* nyájadnak mintaképe voltál, \* háromszorosan boldog Tarásziosz atya! \* Minket is a te tanításod őriz meg. \* Járj közben szüntelenül érettünk, \* kik megünnepeljük a te fényes emlékedet!

Krisztus igazi főpapját, \* ki az ő szolgálatában mutatott be áldozatot, \* Tarászioszt, a bölcs főpásztort tiszteljük most méltóképpen, \* ki tőle a Szentlélek kegyelmét vette, \* most pedig, hogy szólásjoga van Istennél, \* közbenjár a mi üdvösségünkért.

Dicsőség... most és... Theotokion. Ugyanarra.

Mindig a te könyörületességedhez folyamodom, \* a te irgalmasságodhoz menekülök, \* mindig áldalak és magasztallak téged, \* mindig csodálom a te Fiad türelmét, \* melyet minden gonoszságomkor tanúsít, Isten jegyese!

*Prokimen 4. hang. (51. zsoltár)*

Bízom Isten **ir**galmában \* örökké és mindö**rök**kön örökké.

***Elővers:*** *Mit dicsekszel gonoszságoddal, te hatalmas törvényszegő?*

*Teremtés könyvének olvasása (7,6-9)*

*Prokimen 4. hang. (52. zsoltár)*

Mikor visszatéríti Isten az ő **fo**goly népét, \* örvendezni fog Jákob, és vi**gad**ni Izrael.

***Elővers:*** *Így szólt szívében az esztelen: „Nincs Isten!”.*

*Példabeszédek könyvének olvasása (9,12-18)*